ਤਤਕਾਲੀ ਭਾਰਤੀ ਪ੍ਰਧਾਨਮੰਤਰੀ ਇੰਦਰਾ ਗਾਂਧੀ ਦੇ ਨੇੜੇ ਬੰਦ ਗਲੇ ਵਾਲੇ ਸੂਟ ਵਿੱਚ ਖੜੇ ਹਨ ਰਾਅ ਦੇ ਪਹਿਲੇ ਨਿਦੇਸ਼ਕ ਰਾਮੇਸ਼ਵਰ ਨਾਥ ਕਾਵ

ਇੱਕ ਮੀਟਿੰਗ ਵਿੱਚ ਇੱਕ ਬੰਗਲਾਦੇਸ਼ੀ ਪੱਤਰਕਾਰ ਨੇ ਹਾਲ ਦੀ ਪਿਛਲੀ ਸੀਟ 'ਤੇ ਇੱਕ ਲੰਬੇ, ਸਮਾਰਟ ਅਤੇ ਦਿਲ ਖਿੱਚਵੇਂ ਵਿਅਕਤੀ ਨੂੰ ਦੇਖਿਆ। ਉਹ ਉਨ੍ਹਾਂ ਦੇ ਕੋਲ ਆ ਕੇ ਕਹਿੰਦਾ, ''ਸਰ ਤੁਹਾਨੂੰ ਉੱਥੇ ਮੰਚ 'ਤੇ ਵਿਚਾਲੇ ਹੋਣਾ ਚਾਹੀਦਾ ਹੈ, ਤੁਹਾਡੇ ਕਰਕੇ ਹੀ ਤਾਂ 1971 ਸੰਭਵ ਹੋ ਸਕਿਆ।''

ਉਸ ਸ਼ਰਮੀਲੇ ਤੇ ਆਕਰਸ਼ਿਤ ਇਨਸਾਨ ਨੇ ਜਵਾਬ ਦਿੱਤਾ, ''ਜੀ ਨਹੀਂ ਮੈਂ ਕੁਝ ਨਹੀਂ ਕੀਤਾ, ਮੰਚ 'ਤੇ ਬੈਠੇ ਲੋਕਾਂ ਦੀ ਤਾਰੀਫ਼ ਹੋਣੀ ਚਾਹੀਦੀ ਹੈ।'' ਪਛਾਣ ਲਏ ਜਾਣ ਤੋਂ ਪ੍ਰੇਸ਼ਾਨ ਉਹ ਸ਼ਖ਼ਸ ਆਪਣੀ ਥਾਂ ਤੋਂ ਉੱਠਿਆ ਅਤੇ ਚੁੱਪ ਚੁਪੀਤੇ ਹਾਲ ਤੋਂ ਬਾਹਰ ਚਲਾ ਗਿਆ।

ਇਸ ਸ਼ਖ਼ਸ ਦਾ ਨਾਂ ਸੀ ਰਾਮੇਸ਼ਵਰ ਨਾਥ ਕਾਵ - ਭਾਰਤ ਦੀ ਬਾਹਰੀ ਖ਼ੁਫ਼ੀਆ ਏਜੰਸੀ ਰਾਅ (RAW) ਦੇ ਜਨਮਦਾਤਾ।

ਇਹ ਵੀ ਜ਼ਰੂਰ ਪੜ੍ਹੋ:

1982 ਵਿੱਚ ਫਰਾਂਸ ਦੀ ਬਾਹਰੀ ਖ਼ੂਫ਼ੀਆ ਏਜੰਸੀ ਐਸਡੀਈਸੀਈ ਦੇ ਪ੍ਰਮੁੱਖ ਕਾਉਂਟ ਐਲੈਕਜਾਂਡਰੇ ਦ ਮੇਰੇਂਚੇ ਨੂੰ ਜਦੋਂ ਕਿਹਾ ਗਿਆ ਸੀ ਕਿ ਉਹ 70 ਦੇ ਦਹਾਕੇ ਦੇ ਦੁਨੀਆਂ ਦੇ ਪੰਜ ਸਰਬਉੱਚ ਖ਼ੁਫ਼ੀਆ ਮੁਖੀਆਂ ਦੇ ਨਾਂ ਦੱਸੋ, ਤਾਂ ਉਨ੍ਹਾਂ ਨੇ ਪੰਜ ਲੋਕਾਂ ਵਿੱਚ ਕਾਵ ਦਾ ਨਾਂ ਵੀ ਲਿਆ ਸੀ।

ਚਾਓ ਐਨ ਲਾਈ ਵਿਅਤਨਾਮ ਦੇ ਰਾਸ਼ਟਰਪਿਤਾ ਹੋ ਚੀ ਮਿਨਹ ਦੇ ਨਾਲ

ਪੁਲਿਸ ਸੇਵਾ ਦੇ ਅਧਿਕਾਰੀ 

ਉਸ ਸਮੇਂ ਉਨ੍ਹਾਂ ਨੇ ਕਾਵ ਬਾਰੇ ਕਿਹਾ ਸੀ, ''ਸਰੀਰਿਕ ਅਤੇ ਮਾਨਸਿਕ ਤੌਰ 'ਤੇ ਚੰਗੇ ਹੋਣ ਦਾ ਵਿਲੱਖਣ ਸੁਮੇਲ ਹੈ ਇਹ ਇਨਸਾਨ! ਇਸਦੇ ਬਾਵਜੂਦ ਆਪਣੇ ਬਾਰੇ, ਆਪਣੇ ਦੋਸਤਾਂ ਬਾਰੇ ਅਤੇ ਆਪਣੀਆਂ ਉਪਬਲਧੀਆਂ ਬਾਰੇ ਗੱਲ ਕਰਨ 'ਚ ਇੰਨਾ ਸ਼ਰਮੀਲਾ!''

ਰਾਮੇਸ਼ਵਰ ਨਾਥ ਕਾਵ ਦਾ ਜਨਮ 10 ਮਈ 1918 ਨੂੰ ਵਾਰਾਣਸੀ 'ਚ ਹੋਇਆ ਸੀ। 1940 ਵਿੱਚ ਉਨ੍ਹਾਂ ਨੇ ਭਾਰਤੀ ਪੁਲਿਸ ਸੇਵਾ ਜਿਸਨੂੰ ਉਸ ਜ਼ਮਾਨੇ 'ਚ ਆਈਪੀ ਕਿਹਾ ਜਾਂਦਾ ਸੀ ਦਾ ਇਮਤਿਹਾਨ ਪਾਸ ਕੀਤਾ ਅਤੇ ਉਨ੍ਹਾਂ ਨੂੰ ਉੱਤਰ ਪ੍ਰਦੇਸ਼ ਕਾਡਰ ਦਿੱਤਾ ਗਿਆ। 

1948 ਵਿੱਚ ਜਦੋਂ ਇੰਟੈਲਿਜੈਂਸ ਬਿਊਰੋ ਦੀ ਸਥਾਪਨਾ ਹੋਈ ਤਾਂ ਉਨ੍ਹਾਂ ਨੂੰ ਉਸਦਾ ਸਹਾਇਕ ਨਿਦੇਸ਼ਕ ਬਣਾਇਆ ਗਿਆ ਅਤੇ ਪ੍ਰਧਾਨ ਮੰਤਰੀ ਜਵਾਹਰ ਲਾਲ ਨਹਿਰੂ ਦੀ ਸੁਰੱਖਿਆ ਦੀ ਜ਼ਿੰਮੇਵਾਰੀ ਦਿੱਤੀ ਗਈ।

ਆਪਣੇ ਕਰੀਅਰ ਦੀ ਸ਼ੁਰੂਆਤ 'ਚ ਹੀ ਉਨ੍ਹਾਂ ਨੂੰ ਇੱਕ ਬਹੁਤ ਬਾਰੀਕ ਖ਼ੁਫ਼ੀਆ ਆਪਰੇਸ਼ਨ ਕਰਨ ਦਾ ਮੌਕਾ ਮਿਲਿਆ। 1955 ਵਿੱਚ ਚੀਨ ਦੀ ਸਰਕਾਰ ਨੇ ਏਅਰ ਇੰਡੀਆ ਦਾ ਇੱਕ ਜਹਾਜ਼ 'ਕਸ਼ਮੀਰ ਪ੍ਰਿੰਸੇਜ਼' ਚਾਰਟਰ ਕੀਤਾ ਜੋ ਹੌਂਗਕੌਂਗ ਤੋਂ ਜਕਾਰਤਾ ਲਈ ਉਡਾਨ ਭਰਨ ਵਾਲਾ ਸੀ ਅਤੇ ਉਸ ਵਿੱਚ ਬੈਠ ਕੇ ਚੀਨ ਦੇ ਪ੍ਰਧਾਨਮੰਤਰੀ ਚਾਓ ਏਨ ਲਾਈ ਬਾੰਡੁੰਗ ਸੰਮੇਲਨ ਵਿੱਚ ਹਿੱਸਾ ਲੈਣ ਲਈ ਜਾਣ ਵਾਲੇ ਸਨ।

ਪਰ ਆਖ਼ਰੀ ਮੌਕੇ 'ਤੇ ਏਪੇਂਡੇਸਾਇਸਟਿਸ ਦਾ ਦਰਦ ਹੋਣ ਕਾਰਨ ਉਨ੍ਹਾਂ ਨੇ ਆਪਣੀ ਯਾਤਰੀ ਰੱਦ ਕਰ ਦਿੱਤੀ ਸੀ। ਉਹ ਜਹਾਜ਼ ਇੰਡੋਨੇਸ਼ੀਆ ਦੇ ਕੰਢੇ ਦੇ ਕੋਲ ਹਾਦਸੇ ਦਾ ਸ਼ਿਕਾਰ ਹੋ ਗਿਆ ਸੀ ਅਤੇ ਇਸ 'ਚ ਬੈਠੇ ਬਹੁਤੇ ਚੀਨੀ ਅਧਿਕਾਰੀ ਅਤੇ ਪੱਤਰਕਾਰ ਮਾਰੇ ਗਏ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਭਾਰਤੀ ਖ਼ੁਫ਼ੀਆ ਏਜੰਸੀ ਰਾਅ ਨੂੰ ਜਨਮ ਦੇਣ ਵਾਲੇ ਸ਼ਖ਼ਸ ਬਾਰੇ ਜਾਣੋ